David Binder: Rusia jo gjithmonë ka vepruar në interes të Serbisë
Gazetari i njohur i New York Times, i cili njihet për pikëpamjet e tij proserbe thotë se Serbia nuk duhet ti lutet BE-së për anëtarsim
Korrespondenti i New York Times-it, David Binder, ka një përvojë më se 40-vjeçare pranë kësaj gazete me emër. I specializuar për çështjet e Gjermanisë dhe të Ballkanit, zoti Binder ka raportuar nga Boni, Beogradi dhe Berlini. Por njoftimet e tij nga lufta në Jugosllavi mes viteve 1991 dhe 95 nuk kanë kaluar pa polemika. Gazetari 71-vjeçar në pension i dha këto ditë një intervistë koleges sonë Ivana Kuhar. Gjatë gjithë karrierës së tij 40 vjeçare, korrespondenti i Nju Jork Tajmsit për Europën, David Binder ka qenë dëshmitar okular i historisë: ai ka parë grushtin e hekurt të regjimeve komuniste dhe shkatërrimin e tyre, ka parë rënien e Murit të Berlinit, ngritjen e Europës dhe pa dyshim edhe luftën në ish Jugosllavi, për të përmendur disa nga ngjarjet e mbuluara prej tij. Zoti Binder filloi të raportonte nga Ballkani në vitin 1963, duke e pasuruar mjaft dijen e tij për këtë rajon. Dhe, karriera e tij si gazetar përfundoi gjithashtu në Ballkan. Disa nga shkrimet e tij të viteve 90 që përshkruanin shpërbërjen e Jugosllavisë janë bërë shkas që ai të akuzohet se mbante anën e Serbisë: Në një artikull të vitit 1994, zoti Binder e quante shefin e ushtrisë së serbëve të Bosnjes, Ratko Mlladiç një “profesionalist të shkëlqyer”. Dihet se Mlladiçi është akzuar nga Gjykata e Hagës për gjenocid dhe spastrim etnik, duke përfshirë masakrimin e të paktën 7,500 meshkujve myslimanë të Srebrenicës në vitin 1995. Ai është ndër personat kryesorë të kërkuar për krime lufte që lidhen me konfliktin e Bosnjes. Në një intervistë me Zërin e Amerikës, zoti Binder e pranon se tani ai nuk ka po atë mendim për Mlladiçin. Ai shpreh habi se si ky gjeneral, për të cilin thotë se është “njeri me merita ushtarake”, nuk u dorëzua për t’u gjykuar së bashku me oficerët e tij: Zoti Binder e pranon se ka një afërsi të veçantë me popullin serb. Kjo, thotë ai, i ka rrënjët te një nocion romantik që i sheh serbët si luftëtarë të lirisë. I ati i tij, gjithashtu gazetar, pa me sytë e tij lindjen e komunizmit në Rusi dhe të nazizmit në Gjermani. Politika ishte në menynë e përditëshme të familjes Binder në Çikago, kur ai ishte djalë i ri: Zoti Binder, i cili doli në pension në vitin 2004, jeton në Uashington por i viziton shpesh miqtë në Serbi. Ai shpreh keqardhje për mbështetjen e Perëndimit ndaj pavarësisë së Kosovës: Rusia e mbështet këmbënguljen e Beogradit për të ruajtur sovranitetin ndaj Kosovës, diçka që e ka rritur popullaritetin e Moskës në Serbi. Zoti Binder thotë se nuk e alarmojnë zërat se Beogradi mund ta braktisë kursin pro-perëndimor që pretendon se ka nisur: Gazetari i njohur thotë se Bosnja është një shtet gjysmë jofunksional, ku tre grupet etnike kryesore nuk kanë një kauzë të përbashkët përveç dëshirës për të mos filluar përsëri luftën. Zoti Binder thotë se është optimist që Shqipëria dhe Maqedonia do të hyjnë shpejt në NATO por përsa i përket anëtarësimit në Bashkimin Europian, atyre do t’u duhet të presin më gjatë. Brukseli ka përsëritur shpesh se të gjitha vendet e Ballkanit Perëndimor do të anëtarësohen një ditë në BE pasi të kenë realizuar reformat e nevojshme. Por zoti Binder thotë se Serbia është një rast i veçantë në rajon: Përsa i përket ofertave të pazakonta të Brukselit me stimuj që Beogradi të fillojë procesin e anëtarësimit në BE, zoti Binder thotë: Po për vendet e tjera në rajon që kanë bërë përpjekje në këtë aspekt dhe që vërtet iu dha mundësia për ta filluar procesin e anëtarësimit, siç është Kroacia? Ky vend bëri lëshime në disa nga politikat e tij dhe bashkëpunoi për arrestimin e gjeneralit Gotovina, të akuzuar për krime lufte. IB